**2022 M. LIETUVOS JAUNIŲ KOMANDINIS-ASMENINIS ČEMPIONATAS
MAŽO KALIBRO GINKLAIS**

 **NUOSTATAI**

1. **TIKSLAI:**

1.1. Organizuoti ir skatinti Lietuvos šaudymo sporto mėgėjų aktyvumą šaudymo sporto veikloje;

1.2. Sukurti palankias konkurencines sąlygas tobulėti sportininkų meistriškumui.

# VARŽYBŲ ORGANIZAVIMAS:

## 2.1. Varžybų rengėjas – Lietuvos šaudymo sporto sąjunga.

## 2.2. Varžybų vieta – Rokiškio kūno kultūros ir sporto centro šaudykla, adresu Basanavičiaus g. 3, Rokiškis.

## 2.3. Varžybų vyriausiasis teisėjas – Evelina Bondareva.

## 2.4. Varžybų vyr. sekretorius – Justinas Truncė.

# VARŽYBŲ VYKDYMAS

## 3.1. Varžybų data: 2022 m. gegužės 14 d.

## 3.2. Dalyvių amžius ir komandos sudėtis: 2004 ir jaunesni. Komandos sudėtis – 3 mergaitės ir 3 berniukai.

## 3.3. Programa, tvarkaraštis, registracija:

### 3.3.1. Varžybų programa:

Mergaitės ir berniukai 25 m. MK pistoletu 20 šūvių apvalus taikinys.

Mergaitės ir berniukai 25 m. MK pistoletu 20 šūvių pasirodantis taikinys.

Mergaitės ir berniukai 50 m. MK šautuvu 3x10 šūvių.

Mergaitės ir berniukai 50 m. MK šautuvu 30 šūvių gulomis.

### 3.3.2. Varžybų pradžia 10 val. Kvietimas į ugnies liniją 10.10 val. Pamainos bus paskelbtos varžybų vietoje ir LŠSS svetainėje. Dėl pageidavimų pamainoms kreiptis į varžybų vyriausiąjį teisėją el.paštu bondarevaevelina@gmail.com.

### 3.3.3. 30+30 šūvių rungtys vykdomos į elektroninius taikinius;

### 3.3.4. Šautuvo 3x10 bei 30 šūvių gulomis rungtys vykdomos į popierinius taikinius.

### 3.3.5. Varžybos vykdomos be finalų.

3.4. Varžyboms komandos vadovas teisėjų kolegijai turi pateikti: preliminarią vardinę paraišką, kurią atsiųsti bondarevaevelina@gmail.com iki **2022 m. gegužės 12 d. 12.00.** Apie registruotus, tačiau nestartuojančius šaulius, privaloma informuoti varžybų vyriausiąjį teisėją ir sekretorių el. paštu vėliausiai **iki 2022 m. gegužės 14 d.** varžybų pradžios.

3.5. Varžybų dieną komandos vadovas teisėjų kolegijai turi pateikti: vardinę paraišką su sporto medicinos įstaigos gydytojo pažyma arba pateikiamas galiojantis vardinis sveikatos pažymėjimas, saugumo technikos instruktažo protokolą, su dalyvių parašais, kad su varžybų taisyklėmis ir saugaus elgesio su ginklais, taisyklėmis susipažinę.

# DALYVIŲ APDOVANOJIMAS

## 4.1. Lietuvos jaunių komandinio-asmeninio čempionato nugalėtojai ir prizininkai kiekvienoje rungtyje apdovanojami atitinkančiomis medaliais ir diplomais;

## 4.2. Visi varžybų nugalėtojai ir prizininkai apdovanojami varžybų metu.

# BENDRA INFORMACIJA

5.1. Kelionės, nakvynės išlaidas apmoka siunčianti organizacija. LŠSS užtikrina teisėjavimą.

5.2. **LŠSS nariai, norintys dalyvauti oficialiose LŠSS varžybose 2022 metais, privalo sumokėti starto mokestį iki dalyvavimo varžybose datos:**

Sporto mokyklose tarifikuotiems sportininkams priklausomai nuo amžiaus:

* 16 metų ir jaunesniems – 5 €;
* 17 - 20 metų – 10 €;
* 21 metų ir vyresniems – 20 €;
* Kitiems fiziniams asmenims – 20 €;

Olimpinių rinktinių nariai nuo starto mokesčio atleidžiami.

Starto mokestį pervesti į LŠSS (įm. k. 191683884) a/s LT277300010000631816, esančią AB Bankas Swedbank banke.

5.3. Nuostatai gali būti keičiami.

5.4. Dalyvaudamas varžybose šaulys sutinka, kad Lietuvos šaudymo sporto sąjunga rinktų ir tvarkytų šaulio asmens duomenis, reikalingus varžybų registracijai, įskaitant, bet neapsiribojant šia informacija: vardą, pavardę, asmens kodą, adresą, elektroninio pašto adresą bei kitus reikalingus duomenis, atvaizdą, pateiktus dokumentus arba dokumentų kopijas. Šią informaciją Lietuvos šaudymo sporto sąjunga gali naudoti bet kurioje savo veikloje, susijusioje su pasirengimu ir dalyvavimu 2022 m. sezono varžybose, bei perduoti reikalingą informaciją varžybų organizatoriams, siekiant sudaryti sąlygas šauliui dalyvauti šiose varžybose. Lietuvos šaudymo sporto sąjunga patvirtina, kad informacija, susijusi su asmens duomenimis, atvaizdu ir pateikti dokumentai arbadokumentų kopijos bus naudojamos tik pasirengimo ir dalyvavimo 2022 m. sezono varžybose, saugoma ir sunaikinta vadovaujantis Bendrųjų dokumentų saugojimo terminų rodyklės nuostatomis.

5.5. Vadovaujantis Tarptautinės šaudymo sporto federacijos (ISSF) 6.19 punkto taisyklėmis, šauliai, dalyvaujantys treniruotėje, šaudantys, atrankos, kvalifikacinėse ar finalinėse varžybose, **dalyvaujantys apdovanojimuose PRIVALO dėvėti tvarkingą aprangą** (pageidautina – rinktinės, komandos apranga), dėvėti sportinius batelius. Tuose pačiuose renginiuose dalyvaujantis treneris taip pat turi dėvėti tvarkingą sportinę aprangą arba aprangą, neprieštaraujančią ISSF taisyklių reikalavimams.

Šaulys negali dėvėti džinsų, kamufliažinės aprangos, marškinėlių/palaidinės be rankovių, per trumpų marškinėlių, marškinėlių su gilia iškirpte, per trumpų šortų, apiplyšusių/netvarkingai nukirptų šortų, įvairaus tipo sandalų, kelnių su skylėmis ar lopais, sportinių marškinėlių su netinkamais užrašais.

5.6. Lietuvos komandinis – asmeninis čempionatas yra viešas renginys, kuriame gali būti filmuojama ir fotografuojama.

5.7. Filmuota ar fotografuota medžiaga yra platinama žiniasklaidoje ar internete.

5.8. Varžybos rengiamos be žiūrovų, vadovaujantis valstybės lygio ekstremaliosios situacijos valstybės operacijų vadovo sprendimu dėl aukšto meistriškumo sporto varžybų ir pratybų organizavimo būtinų sąlygų (2020 m. gruodžio 17 d. Nr. V-2932). Visiems dalyviams ir komandų treneriams bei aptarnaujančiam personalui bus vykdoma temperatūros patikra.

**Visuose kultūros, pramogų bei kituose renginiuose ir susibūrimuose, organizuojamuose tiek atvirose, tiek uždarose erdvėse, yra privaloma dėvėti nosį ir burną dengiančias apsaugos priemones ir laikytis 2 metrų atstumo nuo aplinkinių žmonių.**